title: A Bizottság 535/2012/EU végrehajtási rendelete ( 2012. június 21. ) a tojáságazatban alkalmazandó export-visszatérítések megállapításáról

text:
               22.6.2012

               HU

               Az Európai Unió Hivatalos Lapja

               L 163/13

         A BIZOTTSÁG 535/2012/EU VÉGREHAJTÁSI RENDELETE
   (2012. június 21.)
   a tojáságazatban alkalmazandó export-visszatérítések megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 4. cikkével összefüggésben értelmezett 164. cikke (2) bekezdésére és 170. cikkére,
   mivel:

               (1)

               Az 1234/2007/EK rendelet 162. cikkének (1) bekezdése szerint a rendelet I. mellékletének XIX. részében említett termékek világpiaci ára és uniós piaci ára közötti különbséget export-visszatérítés révén ki lehet egyenlíteni.

               (2)

               A tojáságazat jelenlegi piaci helyzetére való tekintettel export-visszatérítéseket kell megállapítani az 1234/2007/EK rendelet 162., 163., 164., 167. és 169. cikkében meghatározott szabályokkal és egyes kritériumokkal összhangban.

               (3)

               Az 1234/2007/EK rendelet 164. cikkének (1) bekezdése szerint a visszatérítés mértéke a rendeltetési helytől függően változhat, különösen amennyiben ezt a világpiaci helyzet, egyes piacok sajátos követelményei vagy a Szerződés 300. cikkével összhangban kötött megállapodásokból eredő kötelezettségek szükségessé teszik.

               (4)

               Visszatérítés csak olyan termékek esetében nyújtható, amelyeknek az Unión belüli szabad mozgása megengedett, és amelyek megfelelnek az élelmiszer-higiéniáról szóló, 2004. április 29-i 852/2004/EK európai parlamenti és tanácsi rendeletben (2) és az állati eredetű élelmiszerek különleges higiéniai szabályainak megállapításáról szóló, 2004. április 29-i 853/2004/EK európai parlamenti és tanácsi rendeletben (3) előírt követelményeknek, valamint az 1234/2007/EK rendelet XIV. mellékletének A. pontjában előírt jelölési előírásoknak.

               (5)

               A visszatérítés jelenleg alkalmazandó mértékét az 340/2012/EU bizottsági végrehajtási rendelet (4) állapította meg. Mivel a visszatérítés mértékét indokolt megváltoztatni, az említett rendeletet hatályon kívül kell helyezni.

               (6)

               A piaci zavarok elkerülése, a piaci spekulációk megelőzése, valamint a hatékony kezelés biztosítása érdekében indokolt, hogy e rendelet az Európai Unió Hivatalos Lapjában való kihirdetésének napján lépjen hatályba.

               (7)

               A mezőgazdasági piacok közös szervezésével foglalkozó irányítóbizottság nem nyilvánított véleményt az elnöke által kitűzött határidőn belül,

         ELFOGADTA EZT A RENDELETET:
   1. cikk
   1.   Az 1234/2007/EK rendelet 164. cikkében foglaltaknak megfelelően export-visszatérítést kell nyújtani az e rendelet mellékletében meghatározott termékekre az ugyanott meghatározott összegek erejéig, az e cikk (2) bekezdésében előírt feltételek mellett.
   2.   Az (1) bekezdés alapján visszatérítésben részesíthető termékeknek meg kell felelniük a 852/2004/EK és a 853/2004/EK rendelet vonatkozó előírásainak, elsősorban pedig az engedélyezett létesítményben való előállítás és a 853/2004/EK rendelet II. mellékletének I. szakasza szerinti azonosító jelölés, valamint az 1234/2007/EK rendelet XIV. mellékletének A. pontjában meghatározott megjelölés követelményeinek.
   2. cikk
   Az 340/2012/EU végrehajtási rendelet hatályát veszti.
   3. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. június 21-én.

            a Bizottság részéről, az elnök nevében,
         José Manuel SILVA RODRÍGUEZ

            mezőgazdasági és vidékfejlesztési főigazgató

      (1)  HL L 299., 2007.11.16., 1. o.

      (2)  HL L 139., 2004.4.30., 1. o.

      (3)  HL L 139., 2004.4.30., 55. o.

      (4)  HL L 108., 2012.4.20., 18. o.

      MELLÉKLET

         A tojáságazatban 2012. június 22-től alkalmazandó export-visszatérítések

                  Termékkód

                  Rendeltetési hely

                  Mértékegység

                  A visszatérítés összege

                  0407 11 00 9000

                  A02

                  EUR/100 db

                  0,00

                  0407 19 11 9000

                  A02

                  EUR/100 db

                  0,00

                  0407 19 19 9000

                  A02

                  EUR/100 db

                  0,00

                  0407 21 00 9000

                  E09

                  EUR/100 kg

                  0,00

                  E10

                  EUR/100 kg

                  9,50

                  E19

                  EUR/100 kg

                  0,00

                  0407 29 10 9000

                  E09

                  EUR/100 kg

                  0,00

                  E10

                  EUR/100 kg

                  9,50

                  E19

                  EUR/100 kg

                  0,00

                  0407 90 10 9000

                  E09

                  EUR/100 kg

                  0,00

                  E10

                  EUR/100 kg

                  9,50

                  E19

                  EUR/100 kg

                  0,00

                  0408 11 80 9100

                  A03

                  EUR/100 kg

                  0,00

                  0408 19 81 9100

                  A03

                  EUR/100 kg

                  0,00

                  0408 19 89 9100

                  A03

                  EUR/100 kg

                  0,00

                  0408 91 80 9100

                  A03

                  EUR/100 kg

                  0,00

                  0408 99 80 9100

                  A03

                  EUR/100 kg

                  0,00

                     Megjegyzés: A termékkódokat és az „A” sorozatba tartozó rendeltetésihely-kódokat a 3846/87/EGK bizottsági rendelet (HL L 366., 1987.12.24., 1. o.) határozza meg.
                  A további rendeltetési helyek meghatározása a következő:

                              E09

                              :

                              Kuvait, Bahrein, Omán, Katar, Egyesült Arab Emírségek, Jemen, Hongkong SAR, Oroszország, Törökország.

                              E10

                              :

                              Dél-Korea, Japán, Malajzia, Thaiföld, Tajvan, Fülöp-szigetek.

                              E19

                              :

                              minden rendeltetési hely, kivéve Svájc valamint az E09 és E10 alá tartozó rendeltetési helyek.


title: A Bizottság (EU) 2016/233 végrehajtási rendelete (2016. február 9.) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról (Guijuelo [OEM])

text:
               19.2.2016

               HU

               Az Európai Unió Hivatalos Lapja

               L 44/5

         A BIZOTTSÁG (EU) 2016/233 VÉGREHAJTÁSI RENDELETE
   (2016. február 9.)
   az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról (Guijuelo [OEM])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
   mivel:

               (1)

               Az 1151/2012/EU rendelet 53. cikke (1) bekezdésének első albekezdésével összhangban a Bizottság megvizsgálta Spanyolország kérelmét, amely az 1107/96/EK bizottsági rendelet (2) alapján bejegyzett „Guijuelo” oltalom alatt álló eredetmegjelöléshez kapcsolódó termékleírás módosításának jóváhagyására irányul.

               (2)

               A szóban forgó módosítás az 1151/2012/EU rendelet 53. cikkének (2) bekezdése értelmében nem tekinthető kisebb jelentőségűnek, ezért a Bizottság a módosítás iránti kérelmet (3) az említett rendelet 50. cikke (2) bekezdésének a) pontja alapján közzétette az Európai Unió Hivatalos Lapjában.

               (3)

               A Bizottsághoz nem érkezett az 1151/2012/EU rendelet 51. cikke szerinti felszólalási nyilatkozat, ezért a termékleírás módosítását jóvá kell hagyni,

         ELFOGADTA EZT A RENDELETET:
   1. cikk
   A „Guijuelo” (OEM) elnevezéshez kapcsolódó termékleírásnak az Európai Unió Hivatalos Lapjában közzétett módosítása jóváhagyásra kerül.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. február 9-én.

            a Bizottság részéről,

            az elnök nevében,

         Phil HOGAN

            a Bizottság tagja

      (1)  HL L 343., 2012.12.14., 1. o.

      (2)  A Bizottság 1996. június 12-i 1107/96/EK rendelete a 2081/92/EGK tanácsi rendelet 17. cikkében megállapított eljárás szerint a földrajzi jelzések és eredetmegjelölések bejegyzéséről (HL L 148., 1996.6.21., 1. o.).

      (3)  HL C 329., 2015.10.6., 3. o.


title: A Bizottság (EU) 2015/1403 végrehajtási rendelete (2015. augusztus 18.) a Kínai Népköztársaságból származó vagy ott feladott kristályos szilícium fotovillamos modulok és alapvető részeik (azaz elemek) behozatalára vonatkozó dömpingellenes és szubvencióellenes eljárásokkal kapcsolatban a végleges intézkedések alkalmazási időszaka tekintetében felajánlott kötelezettségvállalás elfogadásának megerősítéséről szóló 2013/707/EU bizottsági végrehajtási határozattal elfogadott kötelezettségvállalás elfogadásának egy exportáló gyártó tekintetében történő visszavonásáról

text:
               19.8.2015

               HU

               Az Európai Unió Hivatalos Lapja

               L 218/1

         A BIZOTTSÁG (EU) 2015/1403 VÉGREHAJTÁSI RENDELETE
   (2015. augusztus 18.)
   a Kínai Népköztársaságból származó vagy ott feladott kristályos szilícium fotovillamos modulok és alapvető részeik (azaz elemek) behozatalára vonatkozó dömpingellenes és szubvencióellenes eljárásokkal kapcsolatban a végleges intézkedések alkalmazási időszaka tekintetében felajánlott kötelezettségvállalás elfogadásának megerősítéséről szóló 2013/707/EU bizottsági végrehajtási határozattal elfogadott kötelezettségvállalás elfogadásának egy exportáló gyártó tekintetében történő visszavonásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre (a továbbiakban: Szerződés),
   tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 2009. november 30-i 1225/2009/EK tanácsi rendeletre (1) (a továbbiakban: dömpingellenes alaprendelet) és különösen annak 8. cikkére,
   tekintettel az Európai Közösségben tagsággal nem rendelkező országokból érkező támogatott behozatallal szembeni védelemről szóló, 2009. június 11-i 597/2009/EK tanácsi rendeletre (2) (a továbbiakban: szubvencióellenes alaprendelet) és különösen annak 13. cikkére,
   tájékoztatva a tagállamokat,
   mivel:
   A.   KÖTELEZETTSÉGVÁLLALÁS ÉS EGYÉB MEGLÉVŐ INTÉZKEDÉSEK

               (1)

               Az 513/2013/EU rendelettel (3) az Európai Bizottság (a továbbiakban: Bizottság) ideiglenes dömpingellenes vámot vetett ki a Kínai Népköztársaságból (a továbbiakban: Kína) származó vagy ott feladott kristályos szilícium fotovillamos modulok (a továbbiakban: modulok) és alapvető részeik (azaz elemek és lemezek) Európai Unióba (a továbbiakban: Unió) irányuló behozatalára.

               (2)

               Az exportáló gyártók egy csoportja azzal bízta meg a Kínai Gép- és Elektronikus Termék Export-import Kereskedelmi Kamarát (továbbiakban: CCCME), hogy a nevükben nyújtson be árra vonatkozó kötelezettségvállalást a Bizottsághoz, mely kérésnek a CCCME eleget is tett. Az árra vonatkozó kötelezettségvállalás feltételeiből egyértelműen kitűnik, hogy az egyes exportáló gyártók árra vonatkozó egyedi kötelezettségvállalásainak összevonásáról van szó, amelyeket az adminisztráció egyszerűsítése miatt a CCCME koordinál.

               (3)

               A Bizottság a 2013/423/EU határozatával (4) elfogadta ezt az árra vonatkozó kötelezettségvállalást az ideiglenes dömpingellenes vám tekintetében. Az ideiglenes dömpingellenes vámmal kapcsolatos kötelezettségvállalás elfogadása nyomán szükségessé vált technikai jellegű módosítások végrehajtása érdekében a Bizottság a 748/2013/EU rendelettel (5) módosította az 513/2013/EU rendeletet.

               (4)

               Az 1238/2013/EU végrehajtási rendelettel (6) a Tanács végleges dömpingellenes vámot vetett ki a Kínából származó vagy ott feladott modulok és elemek (a továbbiakban: érintett termékek) Unióba irányuló behozatalára. Az 1239/2013/EU végrehajtási rendelettel (7) a Tanács végleges kiegyenlítő vámot is kivetett az érintett termékek Unióba irányuló behozatalára.

               (5)

               Az exportáló gyártók egy csoportja (a továbbiakban: az exportáló gyártók) és a CCCME által az árra vonatkozóan felajánlott kötelezettségvállalás módosított változatával kapcsolatos értesítést követően a Bizottság a 2013/707/EU végrehajtási határozattal (8) megerősítette az árra vonatkozó módosított kötelezettségvállalás (a továbbiakban: kötelezettségvállalás) elfogadását a végleges intézkedések alkalmazási időszaka tekintetében. E határozat melléklete sorolja fel azon exportáló gyártókat, amelyek tekintetében elfogadták a kötelezettségvállalást, és így többek között tartalmazza – a B923-as TARIC-kiegészítő kód alatt együttesen – a ZNSHINE PV-TECH CO. LTD-t és a vele kapcsolatban álló, európai unióbeli vállalatát (a továbbiakban: ZNSHINE) is.

               (6)

               A 2014/657/EU végrehajtási határozattal (9) a Bizottság elfogadta az exportáló gyártók csoportja és a CCCME által az érintett termékekre, azaz a Kínából származó vagy ott feladott, jelenleg az ex 8541 40 90 (TARIC-kódok: 8541409021, 8541409029, 8541409031 és 8541409039) KN-kód alá tartozó, az exportáló gyártók által előállított modulokra vagy elemekre (a továbbiakban: a kötelezettségvállalás hatálya alá tartozó termék) vonatkozó kötelezettségvállalás végrehajtásához kapcsolódó pontosításokra irányulóan megfogalmazott javaslatot. A (4) preambulumbekezdésben említett dömpingellenes és kiegyenlítő vámok a kötelezettségvállalással együtt a továbbiakban együttesen: intézkedések.

               (7)

               Az (EU) 2015/866 végrehajtási rendelettel (10) a Bizottság három exportáló gyártó tekintetében visszavonta a kötelezettségvállalások elfogadását.

         B.   A KÖTELEZETTSÉGVÁLLALÁS FELTÉTELEI

               (8)

               Az exportáló gyártók többek között vállalták, hogy a kötelezettségvállalás hatálya alá tartozó terméket az Unióba irányuló import éves mennyiségének a kötelezettségvállalásban meghatározott mértékéig (a továbbiakban: éves szint) nem értékesítik egy adott minimális importár (a továbbiakban: a minimális importár) alatt az első független uniós vevő részére. Az exportáló gyártók emellett azt is vállalták, hogy az éves szint erejéig valamennyi értékesítést az adott exportáló gyártó által kiállított kereskedelmi számla, valamint a kötelezettségvállalásban szereplő információkat tartalmazó, CCCME által kiadott kiviteli kötelezettségvállalási igazolás fog kísérni.

               (9)

               A kötelezettségvállalás – egy nem teljes körű felsorolás formájában – egyértelművé teszi, hogy mi minősül a kötelezettségvállalás megsértésének. A felsorolásban szerepel:

                           —

                           az érintett termékek származására vonatkozó félrevezető nyilatkozatok,

                           —

                           az Unióba irányuló kereskedelem szerkezetének olyan változása, amelynek az intézkedések bevezetésén kívül semmilyen más megfelelő magyarázata és gazdasági indoka nincs.

                     Az exportáló gyártó viseli a felelősséget a kötelezettségvállalás azon megsértéséért, amelyet egy vele – a kötelezettségvállalás meghatározása szerint – kapcsolatban álló fél követ el.

               (10)

               A kötelezettségvállalás arra is kötelezi az exportáló gyártókat, hogy negyedévente részletesen tájékoztassák a Bizottságot az Unióba irányuló összes exportértékesítésükről és uniós viszonteladásukról (a továbbiakban: negyedéves jelentések). Ennek értelmében a negyedéves jelentésekben közölt adatoknak teljes körűnek és helytállónak kell lenniük, és a jelentésekben szerepeltett ügyleteknek teljes mértékben meg kell felelniük a kötelezettségvállalás feltételeinek.

               (11)

               A kötelezettségvállalás teljesítésének biztosítása érdekében az exportáló gyártók továbbá vállalták, hogy a Bizottság által szükségesnek ítélt valamennyi információt rendelkezésre bocsátják.

         C.   AZ EXPORTÁLÓ GYÁRTÓKKAL KAPCSOLATOS NYOMON KÖVETÉS

               (12)

               A kötelezettségvállalásnak való megfelelés nyomon követése során a Bizottság ellenőrizte az exportáló gyártók által közölt, a kötelezettségvállalás szempontjából releváns információkat. A Bizottság emellett a dömpingellenes alaprendelet 8. cikkének (9) bekezdése és 14. cikkének (7) bekezdése, valamint a szubvencióellenes alaprendelet 13. cikkének (9) bekezdése és 24. cikkének (7) bekezdése alapján a tagállamok közreműködését is kérte.

               (13)

               A (14)–(17) preambulumbekezdésben szereplő megállapítások a ZNSHINE tekintetében feltárt problémákkal foglalkoznak, amelyek miatt ezen exportáló gyártó esetében a Bizottságnak vissza kell vonnia a kötelezettségvállalás elfogadását.

         D.   A KÖTELEZETTSÉGVÁLLALÁS ELFOGADÁSÁNAK VISSZAVONÁSÁT MEGALAPOZÓ INDOKOK

               (14)

               Két tagállam vámhatósága a napelemmodulok több importügylete kapcsán előírta a dömpingellenes és kiegyenlítő vámok megfizetését. A napelemmodulok származási helyeként eredetileg nem Kínát jelentették be, vagyis azokra az intézkedések hatálya nem terjedt ki. A vámhatóságok ugyanakkor megállapították, hogy a napelemmodulokat a ZNSHINE gyártotta, és azokat egy harmadik országon keresztül szállították az Unióba.

               (15)

               A Bizottság számára rendelkezésre álló információk alapján e tevékenységeket a ZNSHINE-nal kapcsolatban álló felek közreműködésével hajtották végre. Ennek alapján tehát a ZNSHINE megsértette a (9) preambulumbekezdésben említett kötelezettségvállalási feltételeket.

               (16)

               A Bizottság emellett azt is feltárta, hogy negyedéves jelentéseiben a ZNSHINE hosszú időszakon keresztül számos kereskedelmi számla esetében félrevezető információkat szolgáltatott azok keltével kapcsolatban. Mivel a minimális importár esetében időszakonkénti kiigazításon alapuló mechanizmus alkalmazandó, a számla tényleges keltének ismerete elengedhetetlen annak meghatározásához, hogy tiszteletben tartották-e a minimális importárat. A ZNSHINE által benyújtott információk alapján a Bizottság megállapította, hogy a fenti esetekben az uniós vámkezeléshez bemutatott kereskedelmi számla és a CCCME kiviteli kötelezettségvállalási igazolásának igényléséhez használt számla kiállítási dátuma nem egyezik meg. Az egyes számlák kelte egymástól igen távol eső időpontokat jelöltek. A ZNSHINE szerint a számlák kelte tekintetében megmutatkozó eltérés tapasztalatlanságból vétett technikai jellegű hibával magyarázható. A Bizottság ilyen jellegű magyarázatot nem tud elfogadni.

               (17)

               A Bizottság elemezte a ZNSHINE negyedéves jelentése szempontjából e következetlenség súlyát, és arra jutott, hogy a ZNSHINE megsértette a kötelezettségvállalás alapján rá háruló jelentéstételei kötelezettséget.

         E.   A KÖTELEZETTSÉGVÁLLALÁS EGÉSZÉNEK KIVITELEZHETŐSÉGÉRE VONATKOZÓ ÉRTÉKELÉS

               (18)

               A kötelezettségvállalás értelmében annak feltételeinek valamely exportáló gyártó általi megsértése nem eredményezi a kötelezettségvállalás elfogadásának minden exportáló gyártóra kiterjedő visszavonását. Ilyen esetben a Bizottságnak meg kell vizsgálnia a kötelezettségvállalási feltételek adott megsértésének a kötelezettségvállalás kivitelezhetőségére gyakorolt hatását az összes exportáló gyártó és a CCCME tekintetében.

               (19)

               A Bizottság ennek megfelelően megvizsgálta a kötelezettségvállalás feltételeinek a ZNSHINE általi megsértésének a kötelezettségvállalás kivitelezhetőségére gyakorolt hatását az összes exportáló gyártó és a CCCME tekintetében.

               (20)

               A kötelezettségvállalás megsértéséért kizárólag a szóban forgó exportáló gyártó felelős; a nyomon követés nem állapította meg azt, hogy jelentős számú exportáló gyártó vagy a CCCME rendszeresen megsértette volna a kötelezettségvállalást.

               (21)

               A Bizottság ezért arra a megállapításra jutott, hogy a kötelezettségvállalás működése általában véve biztosított, a kötelezettségvállalás elfogadásának az összes exportáló gyártóra és a CCCME-re kiterjedő visszavonása nem indokolt.

         F.   ÍRÁSBELI BEADVÁNYOK ÉS MEGHALLGATÁSOK

               (22)

               A dömpingellenes alaprendelet 8. cikkének (9) bekezdése és a szubvencióellenes alaprendelet 13. cikkének (9) bekezdése alapján az érdekelt felek számára biztosították a lehetőséget meghallgatásukra és észrevételeik megtételére. Észrevételeket a ZNSHINE, illetve egy érdekelt fél nyújtott be.

         i.   A ZNSHINE észrevételei

               (23)

               A ZNSHINE állítása szerint a (14) és (15) preambulumbekezdésben kifejtett tevékenységekben közreműködő vállalatok közül az egyikkel nem áll kapcsolatban, az pusztán az egyik harmadik országbeli vevője. A Bizottság által hivatkozott információból kiderül, hogy a szóban forgó vevő és a ZNSHINE között milyen jellegű üzleti kapcsolat áll fenn. Ez az üzleti kapcsolat egyébként sem számít semmilyen szempontból jogilag elismert kapcsolatnak. A ZNSHINE kijelentette továbbá, hogy nem áll módjában ellenőrizni, hogy a termékeket e vevő kinek értékesíti.

               (24)

               Mivel ezeket az állításokat a ZNSHINE nem támasztotta alá bizonyítékokkal – például állítólagos vevőjének tulajdonosi szerkezetére vonatkozó adatokkal, amelyek adott esetben megcáfolnák a (15) preambulumbekezdésben hivatkozott, rendelkezésre álló információkat –, a Bizottság ezen állításokat elutasítja. Mindenesetre még abban az esetben is, ha a kérdéses vállalat független vevő (habár nem az), a ZNSHINE akkor is elmulasztott óvintézkedéséket tenni annak megakadályozására, hogy e vevő modulokat értékesítsen az Unióba, ami egyben a kötelezettségvállalás egy másik kikötésének a megsértését jelentette volna.

               (25)

               A ZNSHINE kifogásolta továbbá, hogy a Bizottság nem szolgáltatott elegendő információt az uniós importőr kilétéről. Állítása szerint emiatt nem tudott észrevételeket tenni a tárgyi pontosságra vonatkozóan. A ZNSHINE emellett azt is kijelentette, hogy esetében az uniós importőrt nem lehet kapcsolatban álló félnek tekintetni, kivéve, ha a ZNSHINE és az uniós importőr esetében igaz, hogy egymás üzleti vállalkozásainak tisztségviselői vagy igazgatói. E kitételen az sem változtatna, ha mindkét vállalatnál valamely harmadik fél töltené be a tisztségviselői vagy igazgatói posztot.

               (26)

               A Bizottság ezt az érvelést elutasítja. Legelőször is: a Bizottság az információk bizalmas jellegéből adódóan nem hozhatja nyilvánosságra az uniós importőr kilétét. Másodszor: a vállalkozáson belüli kapcsolatban álló felek meghatározásának alapjául szolgáló Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló, 1993. július 2-i 2454/93/EGK bizottsági rendelet (11) (a továbbiakban: KVK-VA) 143. cikke (1) bekezdésének a) pontjának a kialakult bizottsági gyakorlatnak (12) megfelelő értelmezése szerint e pont olyan helyzetekre is alkalmazandó, amelyek esetében két jogi személy rendelkezik közös tisztségviselőkkel vagy igazgatókkal. Itt ez a helyzet áll fenn. A szóban forgó helyzetre emellett a KVK-VA 143. cikke (1) bekezdése f) pontjának hatálya is kiterjed. Az „ellenőrzi” kifejezés, amely e rendelkezésben szerepel, azt takarja, hogy a harmadik személy abban az esetben tekinthető egy másikat ellenőrző személynek, ha jogi vagy működési szempontból olyan helyzetben van, hogy a másik személy fölött korlátozást vagy irányítást gyakorolhat. Ez az értelmezés az Általános Vámtarifa- és Kereskedelmi Egyezmény VII. cikkének végrehajtására vonatkozó 1994. évi megállapodás (Vámértékegyezmény) 15. cikkéhez tartozó Megjegyzés szövegén alapul, amelyre a kapcsolatban álló felek Közösségi Vámkódex 143. cikkének (1) bekezdésében szereplő meghatározása is támaszkodik. Tekintettel a közös tisztségviselőnek vagy igazgatónak a kérdéses vállalatoknál betöltött szerepére, nyilvánvaló, hogy e személy jogi vagy működési szempontból olyan helyzetben van, hogy korlátozni vagy irányítani tudja a két érintett vállalatot.

               (27)

               A ZNSHINE emellett azzal érvelt, hogy a kötelezettségvállalás feltételei szerint cselekedett, amikor a jelentéstételi hibák feltárásakor kikérte a Bizottság véleményét. E hibák hátterében a munkaerő tapasztalatlansága áll, de azokat jóhiszeműen követték el, amit a holland igazságügyi hatóságok meg is erősítettek. A ZNSHINE továbbá azt állította, hogy a jelentéstétel kapcsán vétett hiba nem vezetett a minimális importár megsértéséhez.

               (28)

               A Bizottság elutasítja ezeket az érveket. Először is: a ZNSHINE az ítélet egyetlen mondatát idézte, és elmulasztotta a teljes ítéletszöveget a Bizottság rendelkezésére bocsátani. Másodszor: a Bizottság számos alkalommal nyújtott tájékoztatást a jelentéstételi kötelezettségről, többek között azon időszakban is, amikor a jelentéstételi hibákat elkövették. A ZNSHINE egészen addig nem lépett kapcsolatba a Bizottsággal, amíg a tagállami vámhatóságok a problémára fel nem hívták a figyelmet. Végezetül: a jelentéstételi kötelezettség megsértésére vonatkozó értékelés szempontjából irreleváns az az érv, miszerint a jelentéstételi hiba nem vezetett a minimális importár megsértéséhez.

               (29)

               A Bizottság ez okból fenntartja értékelését, mely szerint a ZNSHINE megsértette a kötelezettségvállalást. Ami azt illeti, a ZNSHINE nem cáfolta meg, hogy az átrakodott napelemmodulokat ő gyártotta.

         ii.   A másik érdekelt fél észrevételei

               (30)

               Az egyik érdekelt fél a kötelezettségvállalás ZNSHINE általi megsértésének súlyosságára hivatkozva kérte, hogy e vállalat esetében a visszavonást visszamenőleges hatállyal alkalmazzák. Az érdekelt fél emellett azt is kérte, hogy hasonló esetek kapcsán a jövőben éljenek ilyen jellegű, visszamenőleges hatályú visszavonással.

               (31)

               Az érdekelt fél feltételezése szerint a tagállami vámhatóságok nyomozást folytattak a ZNSHINE-nal kapcsolatban, és számottevő mennyiségű olyan behozatalt foglaltak le, amelyet szándékosan megtévesztő módon jelentettek be. Véleményük szerint a három exportáló gyártó – amelyek tekintetében a Bizottság visszavonta a kötelezettségvállalás elfogadását (13) – és a ZNSHINE több száz millió eurót kitevő vám befizetését mulasztotta el, és ez alapot szolgáltat a visszamenőleges hatályú visszavonásra.

               (32)

               Ezt a kérést a Bizottság elutasítja, mivel nincs jogalap, amely alapján ilyen jellegű, visszamenőleges hatályú visszavonás alkalmazására kerülhetne sor. A tagállami vámhatóságok ráadásul a szóban forgó ügyletek kapcsán előírták a dömpingellenes és kiegyenlítő vámok befizetését, ami fölöslegessé teszi a visszamenőleges hatályú visszavonást. A Bizottság hangsúlyozza továbbá, hogy az érdekelt fél megalapozatlan feltételezésekkel élt beadványában. Az érdekelt fél be nem fizetett vámösszeggel kapcsolatos állítását a Bizottság annak megalapozatlansága miatt szintén elutasítja.

         G.   A KÖTELEZETTSÉGVÁLLALÁS ELFOGADÁSÁNAK VISSZAVONÁSA ÉS VÉGLEGES VÁMOK KIVETÉSE

               (33)

               A dömpingellenes alaprendelet 8. cikkének (7) és (9) bekezdése, valamint a szubvencióellenes alaprendelet 13. cikkének (7) és (9) bekezdés alapján, illetve a kötelezettségvállalás feltételeivel összhangban a Bizottság tehát megállapította, hogy a ZNSHINE tekintetében vissza kell vonni a kötelezettségvállalás elfogadását.

               (34)

               Ennek megfelelően a dömpingellenes alaprendelet 8. cikkének (9) bekezdése és a szubvencióellenes alaprendelet 13. cikkének (9) bekezdése szerint az 1238/2013/EU végrehajtási rendelet 1. cikke alapján kivetett végleges dömpingellenes vám és az 1239/2013/EU végrehajtási rendelet 1. cikke alapján kivetett végleges kiegyenlítő vám e rendelet hatálybalépésének napjától automatikusan alkalmazandó az érintett, ZNSHINE (TARIC-kiegészítő kód: B923) által gyártott termék Kínából származó vagy ott feladott behozatalaira.

               (35)

               Tájékoztatási célból az e rendelet mellékletében szereplő táblázat felsorolja azon exportáló gyártókat, amelyek tekintetében a kötelezettségvállalásnak a 2014/657/EU végrehajtási határozat általi elfogadása nem módosul,

         ELFOGADTA EZT AZ RENDELETET:
   1. cikk
   A ZNSHINE PV-TECH CO. LTD és a vele kapcsolatban álló, európai unióbeli vállalata (együttes TARIC-kiegészítő kód: B923) tekintetében visszavonásra kerül a kötelezettségvállalás elfogadása.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. augusztus 18-án.

            a Bizottság részéről

            az elnök

         Jean-Claude JUNCKER

      (1)  HL L 343., 2009.12.22., 51. o.

      (2)  HL L 188., 2009.7.18., 93. o.

      (3)  HL L 152., 2013.6.5., 5. o.

      (4)  HL L 209., 2013.8.3., 26. o.

      (5)  HL L 209., 2013.8.3., 1. o.

      (6)  HL L 325., 2013.12.5., 1. o.

      (7)  HL L 325., 2013.12.5., 66. o.

      (8)  HL L 325., 2013.12.5., 214. o.

      (9)  HL L 270., 2014.9.11., 6. o.

      (10)  HL L 139., 2015.6.5., 30. o.

      (11)  HL L 253., 1993.10.11., 1. o.

      (12)  Az Oroszországból származó ammónium-nitrát behozatalára vonatkozó végleges dömpingellenes vám kivetéséről szóló 661/2008/EK tanácsi rendelet részleges időközi felülvizsgálatának megszüntetéséről szóló, 2010. szeptember 27-i 856/2010/EU tanácsi végrehajtási rendelet (14) preambulumbekezdése és az azt követők (HL L 254., 2010.9.29., 5. o.).

      (13)  HL L 139., 2015.6.5., 30. o.

      MELLÉKLET
      A vállalatok listája:

                  A vállalat neve

                  TARIC-kiegészítő kód

                  Jiangsu Aide Solar Energy Technology Co. Ltd

                  B798

                  Alternative Energy (AE) Solar Co. Ltd

                  B799

                  Anhui Chaoqun Power Co. Ltd

                  B800

                  Anji DaSol Solar Energy Science & Technology Co. Ltd

                  B802

                  Anhui Schutten Solar Energy Co. Ltd
                  Quanjiao Jingkun Trade Co. Ltd

                  B801

                  Anhui Titan PV Co. Ltd

                  B803

                  Xi'an SunOasis (Prime) Company Limited
                  TBEA SOLAR CO. LTD
                  XINJIANG SANG'O SOLAR EQUIPMENT

                  B804

                  Changzhou NESL Solartech Co. Ltd

                  B806

                  Changzhou Shangyou Lianyi Electronic Co. Ltd

                  B807

                  Changzhou Trina Solar Energy Co. Ltd
                  Trina Solar (Changzhou) Science & Technology Co. Ltd
                  Changzhou Youze Technology Co. Ltd
                  Trina Solar Energy (Shanghai) Co. Ltd
                  Yancheng Trina Solar Energy Technology Co. Ltd

                  B791

                  CHINALAND SOLAR ENERGY CO. LTD

                  B808

                  ChangZhou EGing Photovoltaic Technology Co. Ltd

                  B811

                  CIXI CITY RIXING ELECTRONICS CO. LTD
                  ANHUI RINENG ZHONGTIAN SEMICONDUCTOR DEVELOPMENT CO. LTD
                  HUOSHAN KEBO ENERGY & TECHNOLOGY CO. LTD

                  B812

                  CNPV Dongying Solar Power Co. Ltd

                  B813

                  CSG PVtech Co. Ltd

                  B814

                  China Sunergy (Nanjing) Co. Ltd
                  CEEG Nanjing Renewable Energy Co. Ltd
                  CEEG (Shanghai) Solar Science Technology Co. Ltd
                  China Sunergy (Yangzhou) Co. Ltd
                  China Sunergy (Shanghai) Co. Ltd

                  B809

                  Chint Solar (Zhejiang) Co. Ltd

                  B810

                  Delsolar (Wujiang) Ltd

                  B792

                  Dongfang Electric (Yixing) MAGI Solar Power Technology Co. Ltd

                  B816

                  EOPLLY New Energy Technology Co. Ltd
                  SHANGHAI EBEST SOLAR ENERGY TECHNOLOGY CO. LTD
                  JIANGSU EOPLLY IMPORT & EXPORT CO. LTD

                  B817

                  Era Solar Co. Ltd

                  B818

                  GD Solar Co. Ltd

                  B820

                  Greenway Solar-Tech (Shanghai) Co. Ltd
                  Greenway Solar-Tech (Huaian) Co. Ltd

                  B821

                  Konca Solar Cell Co. Ltd
                  Suzhou GCL Photovoltaic Technology Co. Ltd
                  Jiangsu GCL Silicon Material Technology Development Co. Ltd
                  Jiangsu Zhongneng Polysilicon Technology Development Co. Ltd
                  GCL-Poly (Suzhou) Energy Limited
                  GCL-Poly Solar Power System Integration (Taicang) Co. Ltd
                  GCL SOLAR POWER (SUZHOU) LIMITED

                  B850

                  Guodian Jintech Solar Energy Co. Ltd

                  B822

                  Hangzhou Bluesun New Material Co. Ltd

                  B824

                  Hangzhou Zhejiang University Sunny Energy Science and Technology Co. Ltd
                  Zhejiang Jinbest Energy Science and Technology Co. Ltd

                  B825

                  Hanwha SolarOne (Qidong) Co. Ltd

                  B826

                  Hengdian Group DMEGC Magnetics Co. Ltd

                  B827

                  HENGJI PV-TECH ENERGY CO. LTD

                  B828

                  Himin Clean Energy Holdings Co. Ltd

                  B829

                  Jetion Solar (China) Co. Ltd
                  Junfeng Solar (Jiangsu) Co. Ltd
                  Jetion Solar (Jiangyin) Co. Ltd

                  B830

                  Jiangsu Green Power PV Co. Ltd

                  B831

                  Jiangsu Hosun Solar Power Co. Ltd

                  B832

                  Jiangsu Jiasheng Photovoltaic Technology Co. Ltd

                  B833

                  Jiangsu Runda PV Co. Ltd

                  B834

                  Jiangsu Sainty Photovoltaic Systems Co. Ltd
                  Jiangsu Sainty Machinery Imp. And Exp. Corp. Ltd

                  B835

                  Jiangsu Seraphim Solar System Co. Ltd

                  B836

                  Jiangsu Shunfeng Photovoltaic Technology Co. Ltd
                  Changzhou Shunfeng Photovoltaic Materials Co. Ltd
                  Jiangsu Shunfeng Photovoltaic Electronic Power Co. Ltd

                  B837

                  Jiangsu Sinski PV Co. Ltd

                  B838

                  Jiangsu Sunlink PV Technology Co. Ltd

                  B839

                  Jiangsu Zhongchao Solar Technology Co. Ltd

                  B840

                  Jiangxi Risun Solar Energy Co. Ltd

                  B841

                  Jiangxi LDK Solar Hi-Tech Co. Ltd
                  LDK Solar Hi-Tech (Nanchang) Co. Ltd
                  LDK Solar Hi-Tech (Suzhou) Co. Ltd

                  B793

                  Jiangyin Hareon Power Co. Ltd
                  Hareon Solar Technology Co. Ltd
                  Taicang Hareon Solar Co. Ltd
                  Hefei Hareon Solar Technology Co. Ltd
                  Jiangyin Xinhui Solar Energy Co. Ltd
                  Altusvia Energy (Taicang) Co. Ltd

                  B842

                  Jiangyin Shine Science and Technology Co. Ltd

                  B843

                  JingAo Solar Co. Ltd
                  Shanghai JA Solar Technology Co. Ltd
                  JA Solar Technology Yangzhou Co. Ltd
                  Hefei JA Solar Technology Co. Ltd
                  Shanghai JA Solar PV Technology Co. Ltd

                  B794

                  Jinko Solar Co. Ltd
                  Jinko Solar Import and Export Co. Ltd
                  ZHEJIANG JINKO SOLAR CO. LTD
                  ZHEJIANG JINKO SOLAR TRADING CO. LTD

                  B845

                  Jinzhou Yangguang Energy Co. Ltd
                  Jinzhou Huachang Photovoltaic Technology Co. Ltd
                  Jinzhou Jinmao Photovoltaic Technology Co. Ltd
                  Jinzhou Rixin Silicon Materials Co. Ltd
                  Jinzhou Youhua Silicon Materials Co. Ltd

                  B795

                  Juli New Energy Co. Ltd

                  B846

                  Jumao Photonic (Xiamen) Co. Ltd

                  B847

                  King-PV Technology Co. Ltd

                  B848

                  Kinve Solar Power Co. Ltd (Maanshan)

                  B849

                  Lightway Green New Energy Co. Ltd
                  Lightway Green New Energy(Zhuozhou) Co. Ltd

                  B851

                  MOTECH (SUZHOU) RENEWABLE ENERGY CO. LTD

                  B852

                  Nanjing Daqo New Energy Co. Ltd

                  B853

                  NICE SUN PV CO. LTD
                  LEVO SOLAR TECHNOLOGY CO. LTD

                  B854

                  Ningbo Huashun Solar Energy Technology Co. Ltd

                  B856

                  Ningbo Jinshi Solar Electrical Science & Technology Co. Ltd

                  B857

                  Ningbo Komaes Solar Technology Co. Ltd

                  B858

                  Ningbo Osda Solar Co. Ltd

                  B859

                  Ningbo Qixin Solar Electrical Appliance Co. Ltd

                  B860

                  Ningbo South New Energy Technology Co. Ltd

                  B861

                  Ningbo Sunbe Electric Ind Co. Ltd

                  B862

                  Ningbo Ulica Solar Science & Technology Co. Ltd

                  B863

                  Perfectenergy (Shanghai) Co. Ltd

                  B864

                  Perlight Solar Co. Ltd

                  B865

                  Phono Solar Technology Co. Ltd
                  Sumec Hardware & Tools Co. Ltd

                  B866

                  RISEN ENERGY CO. LTD

                  B868

                  SHANDONG LINUO PHOTOVOLTAIC HI-TECH CO. LTD

                  B869

                  SHANGHAI ALEX SOLAR ENERGY SCIENCE & TECHNOLOGY CO. LTD
                  SHANGHAI ALEX NEW ENERGY CO. LTD

                  B870

                  Shanghai BYD Co. Ltd
                  BYD(Shangluo)Industrial Co. Ltd

                  B871

                  Shanghai Chaori Solar Energy Science & Technology Co. Ltd
                  Shanghai Chaori International Trading Co. Ltd

                  B872

                  Propsolar (Zhejiang) New Energy Technology Co. Ltd
                  Shanghai Propsolar New Energy Co. Ltd

                  B873

                  SHANGHAI SHANGHONG ENERGY TECHNOLOGY CO. LTD

                  B874

                  SHANGHAI SOLAR ENERGY S&T CO. LTD
                  Shanghai Shenzhou New Energy Development Co. Ltd
                  Lianyungang Shenzhou New Energy Co. Ltd

                  B875

                  Shanghai ST Solar Co. Ltd
                  Jiangsu ST Solar Co. Ltd

                  B876

                  Shenzhen Sacred Industry Co.Ltd

                  B878

                  Shenzhen Topray Solar Co. Ltd
                  Shanxi Topray Solar Co. Ltd
                  Leshan Topray Cell Co. Ltd

                  B880

                  Sopray Energy Co. Ltd
                  Shanghai Sopray New Energy Co. Ltd

                  B881

                  SUN EARTH SOLAR POWER CO. LTD
                  NINGBO SUN EARTH SOLAR POWER CO. LTD
                  Ningbo Sun Earth Solar Energy Co. Ltd

                  B882

                  SUZHOU SHENGLONG PV-TECH CO. LTD

                  B883

                  TDG Holding Co. Ltd

                  B884

                  Tianwei New Energy Holdings Co. Ltd
                  Tianwei New Energy (Chengdu) PV Module Co. Ltd
                  Tianwei New Energy (Yangzhou) Co. Ltd

                  B885

                  Wenzhou Jingri Electrical and Mechanical Co. Ltd

                  B886

                  Shanghai Topsolar Green Energy Co. Ltd

                  B877

                  Shenzhen Sungold Solar Co. Ltd

                  B879

                  Wuhu Zhongfu PV Co. Ltd

                  B889

                  Wuxi Saijing Solar Co. Ltd

                  B890

                  Wuxi Shangpin Solar Energy Science and Technology Co. Ltd

                  B891

                  Wuxi Solar Innova PV Co. Ltd

                  B892

                  Wuxi Suntech Power Co. Ltd
                  Suntech Power Co. Ltd
                  Wuxi Sunshine Power Co. Ltd
                  Luoyang Suntech Power Co. Ltd
                  Zhenjiang Rietech New Energy Science Technology Co. Ltd
                  Zhenjiang Ren De New Energy Science Technology Co. Ltd

                  B796

                  Wuxi Taichang Electronic Co. Ltd
                  Wuxi Machinery & Equipment Import & Export Co. Ltd
                  Wuxi Taichen Machinery & Equipment Co. Ltd

                  B893

                  Xi'an Huanghe Photovoltaic Technology Co. Ltd
                  State-run Huanghe Machine-Building Factory Import and Export Corporation
                  Shanghai Huanghe Fengjia Photovoltaic Technology Co. Ltd

                  B896

                  Xi'an LONGi Silicon Materials Corp.
                  Wuxi LONGi Silicon Materials Co. Ltd

                  B897

                  Years Solar Co. Ltd

                  B898

                  Yingli Energy (China) Co. Ltd
                  Baoding Tianwei Yingli New Energy Resources Co. Ltd
                  Hainan Yingli New Energy Resources Co. Ltd
                  Hengshui Yingli New Energy Resources Co. Ltd
                  Tianjin Yingli New Energy Resources Co. Ltd
                  Lixian Yingli New Energy Resources Co. Ltd
                  Baoding Jiasheng Photovoltaic Technology Co. Ltd
                  Beijing Tianneng Yingli New Energy Resources Co. Ltd
                  Yingli Energy (Beijing) Co. Ltd

                  B797

                  Yuhuan BLD Solar Technology Co. Ltd
                  Zhejiang BLD Solar Technology Co. Ltd

                  B899

                  Yuhuan Sinosola Science & Technology Co.Ltd

                  B900

                  Zhangjiagang City SEG PV Co. Ltd

                  B902

                  Zhejiang Fengsheng Electrical Co. Ltd

                  B903

                  Zhejiang Global Photovoltaic Technology Co. Ltd

                  B904

                  Zhejiang Heda Solar Technology Co. Ltd

                  B905

                  Zhejiang Jiutai New Energy Co. Ltd
                  Zhejiang Topoint Photovoltaic Co. Ltd

                  B906

                  Zhejiang Kingdom Solar Energy Technic Co. Ltd

                  B907

                  Zhejiang Koly Energy Co. Ltd

                  B908

                  Zhejiang Mega Solar Energy Co. Ltd
                  Zhejiang Fortune Photovoltaic Co. Ltd

                  B910

                  Zhejiang Shuqimeng Photovoltaic Technology Co. Ltd

                  B911

                  Zhejiang Shinew Photoelectronic Technology Co. Ltd

                  B912

                  Zhejiang Sunflower Light Energy Science & Technology Limited Liability Company
                  Zhejiang Yauchong Light Energy Science & Technology Co. Ltd

                  B914

                  Zhejiang Sunrupu New Energy Co. Ltd

                  B915

                  Zhejiang Tianming Solar Technology Co. Ltd

                  B916

                  Zhejiang Trunsun Solar Co. Ltd
                  Zhejiang Beyondsun PV Co. Ltd

                  B917

                  Zhejiang Wanxiang Solar Co. Ltd
                  WANXIANG IMPORT & EXPORT CO LTD

                  B918

                  Zhejiang Xiongtai Photovoltaic Technology Co. Ltd

                  B919

                  ZHEJIANG YUANZHONG SOLAR CO. LTD

                  B920

                  Zhongli Talesun Solar Co. Ltd

                  B922


title: A Bizottság 1116/2014/EU végrehajtási rendelete ( 2014. október 21. ) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               22.10.2014

               HU

               Az Európai Unió Hivatalos Lapja

               L 302/54

         A BIZOTTSÁG 1116/2014/EU VÉGREHAJTÁSI RENDELETE
   (2014. október 21.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról, és a 922/72/EGK, a 234/79/EK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2) és különösen annak 136. cikke (1) bekezdésére,
   mivel:

               (1)

               Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket.

               (2)

               Az 543/2011/EU végrehajtási rendelet 136. cikke (1) bekezdése alapján a behozatali átalányérték számítására munkanaponként, változó napi adatok figyelembevételével kerül sor. Ezért helyénvaló előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. október 21-én.

            a Bizottság részéről,

            az elnök nevében,

         Jerzy PLEWA

            mezőgazdasági és vidékfejlesztési főigazgató

      (1)  HL L 347., 2013.12.20., 671. o.

      (2)  HL L 157., 2011.6.15., 1. o.

      MELLÉKLET
      Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100kg)

                  KN-kód

                  Országkód (1)

                  Behozatali átalányérték

                  0702 00 00

                  AL

                  59,9

                  MA

                  121,7

                  MK

                  63,5

                  XS

                  78,2

                  ZZ

                  80,8

                  0707 00 05

                  AL

                  28,7

                  MK

                  50,7

                  TR

                  168,6

                  ZZ

                  82,7

                  0709 93 10

                  TR

                  119,5

                  ZZ

                  119,5

                  0805 50 10

                  AR

                  87,5

                  CL

                  106,8

                  TR

                  103,0

                  UY

                  86,1

                  ZA

                  96,2

                  ZZ

                  95,9

                  0806 10 10

                  BR

                  247,9

                  PE

                  323,0

                  TR

                  149,2

                  ZZ

                  240,0

                  0808 10 80

                  BA

                  34,8

                  BR

                  51,7

                  CL

                  83,0

                  CN

                  117,7

                  NZ

                  156,3

                  ZA

                  208,4

                  ZZ

                  108,7

                  0808 30 90

                  TR

                  116,3

                  ZZ

                  116,3

         (1)  Az országoknak a Közösség harmadik országokkal folytatott külkereskedelmére vonatkozó statisztikáról szóló 471/2009/EK európai parlamenti és tanácsi rendeletnek az országok és területek nómenklatúrájának frissítése tekintetében történő végrehajtásáról szóló, 2012. november 27-i 1106/2012/EU bizottsági rendeletben (HL L 328., 2012.11.28., 7. o.) meghatározott nómenklatúrája szerint. A „ZZ” jelentése „egyéb származás”.


title: A Bizottság 418/2011/EU végrehajtási rendelete ( 2011. április 28. ) a cukorágazat egyes termékeire a 2010/11-es gazdasági évben alkalmazandó, a 867/2010/EU rendelettel rögzített irányadó áraknak és kiegészítő importvámok összegének módosításáról

text:
               29.4.2011

               HU

               Az Európai Unió Hivatalos Lapja

               L 110/24

         A BIZOTTSÁG 418/2011/EU VÉGREHAJTÁSI RENDELETE
   (2011. április 28.)
   a cukorágazat egyes termékeire a 2010/11-es gazdasági évben alkalmazandó, a 867/2010/EU rendelettel rögzített irányadó áraknak és kiegészítő importvámok összegének módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1),
   tekintettel a cukorágazatban harmadik országokkal folytatott kereskedelem tekintetében a 318/2006/EK tanácsi rendelet végrehajtására vonatkozó részletes szabályok megállapításáról szóló, 2006. június 30-i 951/2006/EK bizottsági rendeletre (2) és különösen annak 36. cikke (2) bekezdése második albekezdésének második mondatára,
   mivel:

               (1)

               A 867/2010/EU bizottsági rendelet (3) a 2010/11-es gazdasági évre megállapította a fehér cukorra, a nyerscukorra és egyes szirupokra alkalmazandó irányadó árakat és kiegészítő importvámokat. Ezen árakat és vámokat legutóbb a 385/2011/EU bizottsági rendelet (4) módosította.

               (2)

               A Bizottság rendelkezésére álló adatok alapján az említett összegek módosításra szorulnak, a 951/2006/EK rendeletben foglalt előírásokkal és részletes szabályokkal összhangban,

         ELFOGADTA EZT A RENDELETET:
   1. cikk
   A 951/2006/EK rendelet 36. cikkében említett termékek behozatalára a 2010/11-es gazdasági évben alkalmazandó irányadó áraknak és kiegészítő vámoknak a 867/2010/EU rendelettel rögzített összege e rendelet melléklete szerint módosul.
   2. cikk
   Ez a rendelet 2011. április 29-én lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. április 28-án.

            a Bizottság részéről, az elnök nevében,

         José Manuel SILVA RODRÍGUEZ

            mezőgazdasági és vidékfejlesztési főigazgató

      (1)  HL L 299., 2007.11.16., 1. o.

      (2)  HL L 178., 2006.7.1., 24. o.

      (3)  HL L 259., 2010.10.1., 3. o.

      (4)  HL L 103., 2011.4.19., 104. o.

      MELLÉKLET

         A fehér cukor, a nyerscukor és az 1702 90 95 KN-kód alá tartozó termékek behozatalára vonatkozó irányadó árak és kiegészítő importvámok 2011. április 29-től alkalmazandó módosított összegei

                  (EUR)

                  KN-kód

                  Az adott termék nettó 100 kg-jára vonatkozó irányadó ár összege

                  Az adott termék nettó 100 kg-jára vonatkozó kiegészítő vám összege

                  1701 11 10 (1)

                  44,04

                  0,00

                  1701 11 90 (1)

                  44,04

                  1,69

                  1701 12 10 (1)

                  44,04

                  0,00

                  1701 12 90 (1)

                  44,04

                  1,40

                  1701 91 00 (2)

                  43,83

                  4,32

                  1701 99 10 (2)

                  43,83

                  1,19

                  1701 99 90 (2)

                  43,83

                  1,19

                  1702 90 95 (3)

                  0,44

                  0,25

         (1)  Az 1234/2007/EK rendelet IV. mellékletének III. pontjában meghatározott szabványminőségre megállapítva.

         (2)  Az 1234/2007/EK rendelet IV. mellékletének II. pontjában meghatározott szabványminőségre megállapítva.

         (3)  1 %-os szacharóztartalomra megállapítva.


title: A Bizottság 299/2012/EU végrehajtási rendelete ( 2012. április 2. ) egyes áruk Kombinált Nómenklatúra szerinti besorolásáról

text:
               5.4.2012

               HU

               Az Európai Unió Hivatalos Lapja

               L 99/15

         A BIZOTTSÁG 299/2012/EU VÉGREHAJTÁSI RENDELETE
   (2012. április 2.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:

               (1)

               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.

               (2)

               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.

               (3)

               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.

               (4)

               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.

               (5)

               A Vámkódexbizottság az elnöke által megállapított határidőn belül nem nyilvánított véleményt,

         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. április 2-án.

            a Bizottság részéről, az elnök nevében,

         Algirdas ŠEMETA

            a Bizottság tagja

      (1)  HL L 256., 1987.9.7., 1. o.

      (2)  HL L 302., 1992.10.19., 1. o.

      MELLÉKLET

                  Árumegnevezés

                  Besorolás
                  (KN-kód)

                  Indokolás

                  (1)

                  (2)

                  (3)

                  Hordozható, akkumulátorral működő, körülbelül 10 × 9,5 × 10,5 cm méretű többfunkciós készülék egyetlen készülékházban, amely fel van szerelve:

                              —

                              egy körülbelül 9 cm (3,5 hüvelyk) képernyőátlójú, 4:3 képarányú és 320 × 240 pixel felbontású folyadékkristályos kijelzővel,

                              —

                              hangszórókkal,

                              —

                              mikrofonnal,

                              —

                              ébresztőórával,

                              —

                              2 GB-os memóriával,

                              —

                              memóriakártya-olvasóval,

                              —

                              USB-csatlakozóval,

                              —

                              ultrarövid-hullámú antenna számára kialakított csatlakozóval,

                              —

                              kezelőgombokkal.

                        A készülék a következő műveletek elvégzésére alkalmas:

                              —

                              rádióműsorok vétele,

                              —

                              hangfelvétel,

                              —

                              hanglejátszás,

                              —

                              álló- és mozgóképek megjelenítése,

                              —

                              ébresztés.

                      (1) Lásd a képet.

                  8527 13 99

                  A besorolást a Kombinált Nómenklatúra értelmezésére szolgáló 1. és 6. általános szabály, a XVI. áruosztályhoz tartozó megjegyzések 3. pontja, valamint a 8527, a 8527 13 és a 8527 13 99 KN-kód szövegezése határozza meg.
                  Mivel a készülék több, a 85. árucsoporthoz tartozó művelet elvégzésére van tervezve, a XVI. áruosztályhoz tartozó megjegyzések 3. pontja értelmében úgy kell besorolni, mintha kizárólag abból a készülékből állna, amely a fő művelet elvégzésére szolgál.
                  A készülék objektív jellemzőiből – kialakításából és koncepciójából – az következik, hogy ébresztőórás rádióként való felhasználásra van szánva. A hanglejátszás másodlagosnak tekinthető. A képernyő kis mérete és alacsony felbontása miatt az álló- és mozgóképek megjelenítése is másodlagosnak tekinthető.
                  Elsődleges funkcióját tekintve a készülék olyan rádióműsor-vevő készülék, amely vele közös készülékházban elhelyezett hangfelvevő és hanglejátszó készülékkel, valamint ébresztőórával van kombinálva.
                  Ezért a készüléket a 8527 13 99 KN-kód alá, külső áramforrás nélkül működni képes, hangfelvevő vagy -lejátszó készülékkel kombinált más rádióműsor-vevő készülékként kell besorolni.

         (1)  A kép csupán tájékoztató jellegű.


title: A Bizottság (EU) 2016/1802 végrehajtási rendelete (2016. október 11.) az 528/2012/EU európai parlamenti és tanácsi rendeletnek megfelelően az azonos biocid termékek engedélyezésére szolgáló eljárás meghatározásáról szóló 414/2013/EU végrehajtási rendelet módosításáról (EGT-vonatkozású szöveg)

text:
                  12.10.2016

                  HU

                  Az Európai Unió Hivatalos Lapja

                  L 275/34

            A BIZOTTSÁG (EU) 2016/1802 VÉGREHAJTÁSI RENDELETE
      (2016. október 11.)
      az 528/2012/EU európai parlamenti és tanácsi rendeletnek megfelelően az azonos biocid termékek engedélyezésére szolgáló eljárás meghatározásáról szóló 414/2013/EU végrehajtási rendelet módosításáról
      (EGT-vonatkozású szöveg)
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a biocid termékek forgalmazásáról és felhasználásáról szóló, 2012. május 22-i 528/2012/EU európai parlamenti és tanácsi rendeletre (1) és különösen annak 17. cikke (7) bekezdésére,
      mivel:

                  (1)

                  A 414/2013/EU bizottsági végrehajtási rendeletben (2) egyértelművé kell tenni, hogy az olyan egyedi termék vonatkozásában, amely egy biocid termékcsalád tagjaként már rendelkezik engedéllyel, rokon referenciatermékként szintén benyújtható azonos termék engedélyezése iránti kérelem.

                  (2)

                  A bejegyzés iránti kérelmekre vonatkozó hivatkozások elavultak, mivel ez az eljárás a 98/8/EK európai parlamenti és tanácsi irányelv (3) hatályon kívül helyezése óta már nem alkalmazandó, ezért e hivatkozásokat el kell hagyni.

                  (3)

                  A gazdasági szereplők, különösen a kis- és középvállalkozások szükségleteire válaszul a 414/2013/EU végrehajtási rendelet 3. cikkében rendelkezni kell arról a lehetőségről, hogy azonos termékek esetében benyújtható legyen nemzeti engedélyezés iránti kérelem, amennyiben a rokon referenciatermék uniós engedéllyel rendelkezik, vagy vonatkozásában ilyen engedély iránti kérelmet nyújtottak be.

                  (4)

                  Egyértelműen és részletesen meg kell határozni az azonos termék engedélyezése iránti kérelemre és az ilyen kérelem elfogadására irányadó eljárást, amely abban az esetben alkalmazandó, ha a rokon referenciaterméket az 528/2012/EU rendelet 26. cikkében előírt egyszerűsített engedélyezési eljárás keretében már engedélyezték, vagy vonatkozásában ilyen engedély iránti kérelmet nyújtottak be.

                  (5)

                  A kiszámíthatóság növelése érdekében indokolt, hogy az Európai Vegyianyag-ügynökség (a továbbiakban: Ügynökség) iránymutatásokat dolgozzon ki a 414/2013/EU végrehajtási rendelet keretében benyújtott kérelmek kezelésével kapcsolatos részletek tekintetében, melyeket a tapasztalatok és a tudományos vagy technikai fejlődés alapján rendszeresen aktualizálni kell.

                  (6)

                  A szöveg pontosabbá és egyértelművé tétele érdekében az 5. és 6. cikk szövegezését módosítani kell.

                  (7)

                  A 414/2013/EU végrehajtási rendeletet ezért ennek megfelelően módosítani kell.

                  (8)

                  Az ebben a rendeletben előírt intézkedések összhangban vannak a Biocid Termékek Állandó Bizottságának véleményével,

            ELFOGADTA EZT A RENDELETET:
      1. cikk
      A 414/2013/EU végrehajtási rendelet a következőképpen módosul:

                  1.

                  Az 1. cikk helyébe a következő szöveg lép:
                  „1. cikk
                  Tárgy
                  Ez a rendelet az olyan termék (a továbbiakban: azonos termék) engedélyezésekor követendő eljárást határozza meg, amely azonos egy, a 98/8/EK európai parlamenti és tanácsi irányelv (*) vagy az 528/2012/EU rendelet szerint már engedélyezett vagy bejegyzett vagy ilyen engedélyezés vagy bejegyzés iránti, elbírálás alatt álló kérelem tárgyát képező másik egyedi biocid termékkel, termékcsaláddal vagy biocid termékcsaládba tartozó másik egyedi termékkel (a továbbiakban: rokon referenciatermék) az engedélyezéshez vagy bejegyzéshez benyújtott valamennyi naprakész adat tekintetében, eltekintve egyes olyan adatoktól, amelyek adminisztratív változtatás tárgyát képezhetik a 354/2013/EU bizottsági végrehajtási rendelet (**) szerint.

                     (*)  Az Európai Parlament és a Tanács 1998. február 16-i 98/8/EK irányelve a biocid termékek forgalomba hozataláról (HL L 123., 1998.4.24., 1. o.)."

                     (**)  A Bizottság 2013. április 18-i 354/2013/EU végrehajtási rendelete az Európai Parlament és a Tanács 528/2012/EU rendeletének megfelelően engedélyezett biocid termékekkel kapcsolatos változtatásokról (HL L 109., 2013.4.19., 4. o.).”"

                  2.

                  A 3. cikk a következő (1a) bekezdéssel egészül ki:
                  „(1a)   Amennyiben a rokon referenciaterméket az Unió már engedélyezte, vagy már benyújtottak kérelmet annak uniós engedélyezése iránt, az azonos termék nemzeti engedélyezése iránti kérelmeket az 528/2012/EU rendelet 29. cikke (1) bekezdésének megfelelően azon tagállam illetékes hatóságához kell benyújtani, amelytől a nemzeti engedély megadását kérelmezték.”

                  3.

                  A szöveg a következő 4a. és 4b. cikkel egészül ki:
                  „4a. cikk
                  Kérelmek benyújtása és elfogadása az egyszerűsített eljárás keretében
                  (1)   Amennyiben a rokon referenciaterméket az 528/2012/EU rendelet 26. cikke (3) bekezdésének megfelelően már engedélyezték, vagy már benyújtottak kérelmet annak engedélyezése iránt, az azonos termék engedélyezése iránti kérelmeket az említett rendelet 26. cikke (1) bekezdésének megfelelően ahhoz az illetékes hatósághoz kell benyújtani, amely az engedélyt megadta, vagy amelytől az engedély megadását kérelmezték.
                  (2)   Az illetékes hatóság a kérelmet az 528/2012/EU rendelet 26. cikke (2) bekezdésének megfelelően fogadja el.
                  4b. cikk
                  Iránymutatás az azonos termékek engedélyezése iránti kérelmek tekintetében
                  (1)   Az Ügynökség a tagállamokkal, a Bizottsággal és az érdekelt felekkel folytatott konzultációt követően iránymutatást dolgoz ki az e rendelet hatálya alá tartozó kérelmek kezelésével kapcsolatos eljárás részleteire vonatkozóan.
                  (2)   Ezeket az iránymutatásokat szükség esetén aktualizálni kell, figyelembe véve a tagállamoknak és az érdekelt feleknek az iránymutatások végrehajtásával kapcsolatos hozzájárulásait, valamint a tudományos és műszaki fejlődést.”

                  4.

                  Az 5. cikk helyébe a következő szöveg lép:
                  „5. cikk
                  A nemzeti engedély iránti kérelmek értékelése és a döntés meghozatala
                  Az 528/2012/EU rendelet 30. cikkétől eltérve az átvevő illetékes hatóság a kérelem érvényességének az e rendelet 3. cikke szerinti megállapítását, illetve adott esetben a rokon referenciatermék engedélyezéséről született későbbi döntés elfogadását követő 60 napon belül határoz arról, hogy az azonos termék engedélyét az említett rendelet 19. cikkével összhangban megadja-e, vagy sem.”

                  5.

                  A 6. cikk (2) bekezdésének helyébe a következő szöveg lép:
                  „(2)   Amennyiben az Ügynökség az azonos termék engedélyezését javasolja, a véleményben legalább a következő elemeknek kell szerepelniük:

                              a)

                              arra vonatkozó nyilatkozat, hogy az 528/2012/EU rendelet 19. cikkében meghatározott feltételek teljesülnek-e, valamint a biocid termék jellemzőiről készített, az említett rendelet 22. cikkének (2) bekezdése szerinti összefoglaló-tervezet;

                              b)

                              az azonos termék forgalmazásával vagy felhasználásával kapcsolatban esetleg előírandó feltételek részletei.”

                  6.

                  A szöveg a következő 6a. cikkel egészül ki:
                  „6a. cikk
                  Kérelmek értékelése és a kérelmekkel kapcsolatos döntéshozatal az egyszerűsített eljárás keretében
                  (1)   Az 528/2012/EU rendelet 26. cikke (3) és (4) bekezdésétől eltérve az átvevő illetékes hatóság a kérelemnek az e rendelet 4a. cikkének (2) bekezdése szerinti befogadását, illetve adott esetben a rokon referenciatermék engedélyezéséről született későbbi döntés elfogadását követő 60 napon belül határoz arról, hogy az azonos termék engedélyét az 528/2012/EU rendelet 25. cikkével összhangban megadja-e, vagy sem.
                  (2)   Az értékelés keretében ellenőrizni kell, hogy benyújtásra kerültek-e a 2. cikkben feltüntetett információk, továbbá hogy az azonos termék és a rokon referenciatermék közötti javasolt eltérések valóban csak olyan adatokat érintenek-e, amelyek a 354/2013/EU végrehajtási rendeletnek megfelelően adminisztratív változtatás tárgyát képezhetik.
                  (3)   Ha az ezen eljárás keretében engedélyezett terméket más tagállamokban tervezik forgalomba hozni, az 528/2012/EU rendelet 27. cikkét kell alkalmazni.”

            2. cikk
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.

         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2016. október 11-én.

               a Bizottság részéről

               az elnök

            Jean-Claude JUNCKER

         (1)  HL L 167., 2012.6.27., 1. o.

         (2)  A Bizottság 2013. május 6-i 414/2013/EU végrehajtási rendelete az 528/2012/EU európai parlamenti és tanácsi rendeletnek megfelelően az azonos biocid termékek engedélyezésére szolgáló eljárás meghatározásáról (HL L 125., 2013.5.7., 4. o.).

         (3)  Az Európai Parlament és a Tanács 1998. február 16-i 98/8/EK irányelve a biocid termékek forgalomba hozataláról (HL L 123., 1998.4.24., 1. o.).


title: A Bizottság (EU) 2017/816 végrehajtási rendelete (2017. május 12.) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               13.5.2017

               HU

               Az Európai Unió Hivatalos Lapja

               L 122/69

         A BIZOTTSÁG (EU) 2017/816 VÉGREHAJTÁSI RENDELETE
   (2017. május 12.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2) és különösen annak 136. cikke (1) bekezdésére,
   mivel:

               (1)

               Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket.

               (2)

               Az 543/2011/EU végrehajtási rendelet 136. cikke (1) bekezdése alapján a behozatali átalányérték számítására munkanaponként, változó napi adatok figyelembevételével kerül sor. Ezért helyénvaló előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. május 12-én.

            a Bizottság részéről,

            az elnök nevében,

         Jerzy PLEWA

            főigazgató

            Mezőgazdasági és Vidékfejlesztési Főigazgatóság

      (1)  HL L 347., 2013.12.20., 671. o.

      (2)  HL L 157., 2011.6.15., 1. o.

      MELLÉKLET

         Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0702 00 00

                  MA

                  97,0

                  TN

                  158,2

                  TR

                  93,0

                  ZZ

                  116,1

                  0707 00 05

                  TR

                  126,8

                  ZZ

                  126,8

                  0709 93 10

                  TR

                  143,5

                  ZZ

                  143,5

                  0805 10 22 , 0805 10 24 , 0805 10 28

                  EG

                  56,6

                  MA

                  68,4

                  ZZ

                  62,5

                  0805 50 10

                  TR

                  65,0

                  ZA

                  147,3

                  ZZ

                  106,2

                  0808 10 80

                  AR

                  106,2

                  BR

                  106,5

                  CL

                  118,7

                  NZ

                  145,9

                  US

                  111,3

                  ZA

                  96,1

                  ZZ

                  114,1

         (1)  Az országoknak a Közösség harmadik országokkal folytatott külkereskedelmére vonatkozó statisztikáról szóló 471/2009/EK európai parlamenti és tanácsi rendeletnek az országok és területek nómenklatúrájának frissítése tekintetében történő végrehajtásáról szóló, 2012. november 27-i 1106/2012/EU bizottsági rendeletben (HL L 328., 2012.11.28., 7. o.) meghatározott nómenklatúrája szerint. A „ZZ” jelentése „egyéb származás”.


title: A Bizottság 442/2014/EU végrehajtási rendelete (2014. április 30.) az 1235/2008/EK rendeletnek az ökológiai termelésből származó termékek behozatala vonatkozásában az egyenértékűség céljából elismert harmadik országok listájára való felvételre irányuló kérelmek tekintetében történő módosításáról (EGT-vonatkozású szöveg)

text:
               1.5.2014

               HU

               Az Európai Unió Hivatalos Lapja

               L 130/39

         A BIZOTTSÁG 442/2014/EU VÉGREHAJTÁSI RENDELETE
   (2014. április 30.)
   az 1235/2008/EK rendeletnek az ökológiai termelésből származó termékek behozatala vonatkozásában az egyenértékűség céljából elismert harmadik országok listájára való felvételre irányuló kérelmek tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az ökológiai termelésről és az ökológiai termékek címkézéséről és a 2092/91/EGK rendelet hatályon kívül helyezéséről szóló, 2007. június 28-i 834/2007/EK tanácsi rendeletre (1) és különösen annak 33. cikke (2) bekezdésére és 38. cikke d) pontjára,
   mivel:

               (1)

               Az 1235/2008/EK bizottsági rendelet (2) részletes szabályokat állapít meg a 834/2007/EK rendelet 33. cikke (2) bekezdése értelmében a harmadik országok egyenértékűségének elismerésére vonatkozó eljárásról.

               (2)

               Az Európai Unió Tanácsa a Mezőgazdasági és Halászati Tanács 2013. május 13–14-i, 3237. ülésén az ökológiai gazdálkodásra vonatkozóan elfogadott következtetéseiben arra ösztönözte a Bizottságot, hogy az ökológiai gazdálkodásból származó termékek nemzetközi kereskedelmének könnyítése érdekében javítson a jelenleg alkalmazott mechanizmusokon, és minden kereskedelmi megállapodásnál ragaszkodjon a kölcsönösséghez és átláthatósághoz.

               (3)

               Az ökológiai termelési ágazat jelenlegi felülvizsgálata hiányosságokat tárt fel a harmadik országok egyenértékűségének elismerésére jelenleg alkalmazott rendszerben. A Bizottság és a harmadik országok által aláírt legtöbb egyenértékűségi megállapodást az Európai Bizottság egyoldalúan hajtotta végre, ami az egyenlő feltételek előmozdítása szempontjából nem volt előremutató. A felülvizsgálat arra a megállapításra jutott, hogy a harmadik országok egyenértékűségét nemzetközi megállapodások útján kell elismerni. Ezért a harmadik országok egyenértékűségének elismerésére alkalmazott, egyenértékűségi megállapodásokon alapuló jelenlegi rendszert az egyenlő feltételek, az átláthatóság és a jogbiztonság előmozdítása érdekében fel kell váltani egy új rendszerrel, amely a kiegyensúlyozott nemzetközi megállapodásokon alapul.

               (4)

               A nemzetközi megállapodásokon alapuló új elismerési rendszerre való áttérés megkönnyítése érdekében célszerű egy végleges időpontot megállapítani az 1235/2008/EK rendelet 7. cikkében meghatározott, a rendelet III. mellékletében található jegyzékbe való felvételre irányuló kérelmek beérkezésére. A meghatározott időpont után beérkezett kérelmeket nem lehet elfogadni.

               (5)

               Az 1235/2008/EK rendeletet ezért ennek megfelelően módosítani kell.

               (6)

               Az e rendeletben előírt intézkedések összhangban vannak az ökológiai termeléssel foglalkozó szabályozási bizottság véleményével,

         ELFOGADTA EZT A RENDELETET:
   1. cikk
   Az 1235/2008/EK rendelet 8. cikkének (1) bekezdése helyébe a következő szöveg lép:

      „(1)   A Bizottság mérlegeli, hogy az érintett harmadik ország képviselője által 2014. július 1-jét megelőzően benyújtott, a harmadik országnak a 7. cikkben meghatározott jegyzékbe való felvételére irányuló kérelme elfogadható-e.”

   2. cikk
   Ez a rendelet az Európai Unió Hivatalos Lapjában való kihirdetését követő hetedik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. április 30-án.

            a Bizottság részéről

            az elnök

         José Manuel BARROSO

      (1)  HL L 189., 2007.7.20., 1. o.

      (2)  A Bizottság 2008. december 8-i 1235/2008/EK rendelete a 834/2007/EK tanácsi rendeletben az ökológiai termékek harmadik országból származó behozatalára előírt szabályozás végrehajtására vonatkozó részletes szabályok meghatározásáról (HL L 334., 2008.12.12., 25. o.).


title: A Bizottság 1280/2014/EU végrehajtási rendelete ( 2014. november 26. ) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról (Bra [OEM])

text:
               3.12.2014

               HU

               Az Európai Unió Hivatalos Lapja

               L 347/10

         A BIZOTTSÁG 1280/2014/EU VÉGREHAJTÁSI RENDELETE
   (2014. november 26.)
   az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról (Bra [OEM])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
   mivel:

               (1)

               Az 1151/2012/EU rendelet 53. cikke (1) bekezdésének első albekezdésével összhangban a Bizottság megvizsgálta Olaszország kérelmét, amely az 1263/96/EK bizottsági rendelet (2) alapján bejegyzett „Bra” oltalom alatt álló eredetmegjelöléshez kapcsolódó termékleírás módosításának jóváhagyására irányul.

               (2)

               A szóban forgó módosítás az 1151/2012/EU rendelet 53. cikkének (2) bekezdése értelmében nem tekinthető kisebb jelentőségűnek, ezért a Bizottság a módosítás iránti kérelmet az említett rendelet 50. cikke (2) bekezdésének a) pontja alapján közzétette az Európai Unió Hivatalos Lapjában
                   (3).

               (3)

               A Bizottsághoz nem érkezett az 1151/2012/EU rendelet 51. cikke szerinti felszólalás, ezért a termékleírás módosítását jóvá kell hagyni,

         ELFOGADTA EZT A RENDELETET:
   1. cikk
   A „Bra” (OEM) elnevezéshez kapcsolódó termékleírásnak az Európai Unió Hivatalos Lapjában közétett módosítása jóváhagyásra kerül.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. november 26-án.

            a Bizottság részéről,

            az elnök nevében,

         Phil HOGAN

            a Bizottság tagja

      (1)  HL L 343., 2012.12.14., 1. o.

      (2)  A Bizottság 1996. július 1-jei 1263/96/EK rendelete a 2081/92/EGK tanácsi rendelet 17. cikkében megállapított eljárás szerint a földrajzi jelzések és eredetmegjelölések bejegyzéséről szóló 1107/96/EK rendelet mellékletének kiegészítéséről (HL L 163., 1996.7.2., 19. o.).

      (3)  HL C 205., 2014.7.2., 15. o.


title: A Tanács 1276/2014/EU végrehajtási rendelete ( 2014. december 1. ) a Közép-afrikai Köztársaságban kialakult helyzetre tekintettel korlátozó intézkedések meghozataláról szóló 224/2014/EU rendelet 17. cikke (1) bekezdésének végrehajtásáról

text:
               2.12.2014

               HU

               Az Európai Unió Hivatalos Lapja

               L 346/19

         A TANÁCS 1276/2014/EU VÉGREHAJTÁSI RENDELETE
   (2014. december 1.)
   a Közép-afrikai Köztársaságban kialakult helyzetre tekintettel korlátozó intézkedések meghozataláról szóló 224/2014/EU rendelet 17. cikke (1) bekezdésének végrehajtásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a Közép-afrikai Köztársaságban kialakult helyzetre tekintettel korlátozó intézkedések meghozataláról szóló, 2014. március 10-i 224/2014/EU tanácsi rendeletre (1) és különösen annak 17. cikke (1) bekezdésére,
   mivel:

               (1)

               A Tanács 2014. március 10-én elfogadta a 224/2014/EU rendeletet.

               (2)

               Az Egyesült Nemzetek Biztonsági Tanácsának 2127 (2013) sz. határozata (a továbbiakban: ENSZ BT-határozat) alapján létrehozott szankcióbizottság 2014. november 4-én naprakésszé tett három olyan személyre vonatkozó információt, akik a 2134 (2014) sz. ENSZ BT-határozat 30. és 32. pontjában előírt korlátozó intézkedések hatálya alá tartozó személyek és szervezetek jegyzékében szerepelnek.

               (3)

               A 224/2014/EU rendelet I. mellékletét ennek megfelelően módosítani kell,

         ELFOGADTA EZT A RENDELETET:
   1. cikk
   A 224/2014/EU rendelet I. mellékletének helyébe az e rendelet melléklete lép.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. december 1-jén.

            a Tanács részéről

            az elnök

         B. LORENZIN

      (1)  HL L 70., 2014.3.11., 1. o.

      MELLÉKLET

            „I. MELLÉKLET
            AZ 5. CIKKBEN EMLÍTETT SZEMÉLYEK ÉS SZERVEZETEK JEGYZÉKE
            A.   Személyek
            1.   François Yangouvonda BOZIZÉ (más néven: a) Bozize Yangouvonda )
            Születési idő: 1946. október 14.
            Születési hely: Mouila, Gabon.
            Állampolgárság: Közép-afrikai Köztársaság
            Cím: Uganda.
            Egyéb információ: Anyja neve Martine Kofio.
            Az ENSZ általi jegyzékbe vétel dátuma: 2014. május 9.
            A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó információ:
            Bozizét 2014. május 9-én vették jegyzékbe a 2134 (2014) sz. határozat 36. pontja alapján, mivel »a Közép-afrikai Köztársaság békéjét, biztonságát vagy stabilitását veszélyeztető tevékenységekben vesz részt vagy ilyen tevékenységet támogat.«

               További információk

            Támogatóival együtt Bozizé ösztönözte a 2013. december 5-i, Bangui ellen irányuló támadást. Azóta is kísérleteket tesz destabilizáló tevékenységekre azért, hogy a feszültségek továbbra is fennmaradjanak a Közép-afrikai Köztársaság fővárosában. Jelentések szerint Bozizé hozta létre az anti-balaka lázadócsoportot, mielőtt 2013. március 24-én elmenekült a Közép-afrikai Köztársaságból. Bozizé közleményben szólította fel a milíciáját, hogy folytassák az atrocitásokat a jelenlegi rendszer és az iszlamisták ellen. Értesülések szerint Bozizé pénzügyi és anyagi támogatást nyújtott azoknak a milicistáknak, akik megkísérlik destabilizálni az átmeneti folyamatokat és újra hatalomra juttatni őt. Az anti-balaka csoport nagyobb része a közép-afrikai fegyveres erőktől származik, akik az államcsíny után a vidéki térségekben szóródtak szét, majd Bozizé újraszervezte őket. Az anti-balaka egységek több mint felét Bozizé és támogatói irányítják.
            A Bozizéhoz hű erők gépkarabélyokkal, aknavetőkkel és rakétavetőkkel voltak felfegyverkezve, és egyre gyakrabban vettek részt a Közép-afrikai Köztársaság muszlim lakossága elleni megtorló támadásokban. Az anti-balaka erők által végrehajtott és több mint 700 áldozatot követelő 2013. december 5-i, Bangui-ban végrehajtott támadás után a közép-afrikai köztársaságbeli helyzet gyors ütemben romlott.
            2.   Nourredine ADAM (más néven: a) Nureldine Adam; b) Nourreldine Adam; c) Nourreddine Adam; d) Mahamat Nouradine Adam)
            Tisztsége: a) tábornok; b) közbiztonsági miniszter; c) a »Rendkívüli Bizottság a Demokratikus Vívmányok Védelméért« főigazgatója
            Születési idő: a) 1970 b) 1969 c) 1971 d) 1970. január 1.
            Születési hely: Ndele, Közép-afrikai Köztársaság
            Állampolgárság: Közép-afrikai Köztársaság Útlevélszám: D00001184
            Cím: Birao, Közép-afrikai Köztársaság.
            Az ENSZ általi jegyzékbe vétel dátuma: 2014. május 9.
            A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó információ:
            Nourredine-t 2014. május 9-én vették jegyzékbe a 2134 (2014) sz. határozat 36. pontja alapján, mivel »a Közép-afrikai Köztársaság békéjét, biztonságát vagy stabilitását veszélyeztető tevékenységekben vesz részt vagy ilyen tevékenységet támogat.«

               További információk

            Noureddine a Seleka egyik legrégebbi vezetője. Bizonyított, hogy a Seleka fegyveres lázadó erői egy csoportjának vezérezredese és elnöke; pontosabban a Central PJCC-é, amely hivatalosan a Hazafias Front a Békéért és az Igazságért csoportként, valamint CPJP-ként rövidítve is ismert. A Hazafias Front a Békéért és az Igazságért »fundamentális« frakciójának korábbi vezéreként az ex-Séléka katonai koordinátora volt a Közép-afrikai Köztársaságban zajló korábbi lázadások alatti offenzívákban a 2012 decemberének eleje és 2013 márciusa közötti időszakban. Noureddine támogatása és a csádi különleges erőkhöz fűződő szoros kapcsolata nélkül a Seleka valószínűleg nem lett volna képes elragadni a hatalmat Francois Bozizétől, a Közép-afrikai Köztársaság korábbi elnökétől.
            Catherine Samba-Panza 2014. január 20-i ideiglenes elnökké választása óta ő volt az ex-Séléka általi taktikai visszavonulás fő vezére Sibutban, amelynek célja az arra irányuló tervének végrehajtása volt, hogy muszlim erődöt alakítson ki az ország északi részén. Egyértelműen arra ösztönözte erőit, hogy szegüljenek szembe az átmeneti kormány és az afrikai vezetésű közép-afrikai köztársasági nemzetközi támogató misszió (AFISMA) katonai vezetőinek utasításaival. Noureddine aktívan irányítja az ex-Séléka csoportot – az egykori Séléka erőket, amelyeket Djotodia állítólag feloszlatott 2013 szeptemberében –, és műveleteket irányít a keresztény szomszédságok ellen, valamint továbbra is jelentős mértékű támogatást és iránymutatást nyújt a Közép-afrikai Köztársaságban működő ex-Séléka csoportnak.
            Nourredine-t 2014. május 9-én a 2134 (2014) sz. határozat 37(b). pontja alapján is jegyzékbe vették, mivel »részt vesz a nemzetközi emberi jogi normákat vagy a nemzetközi humanitárius jogot megsértő cselekedetek tervezésében, irányításában vagy elkövetésében.«

               További információk

            Miután 2013. március 24-én a Séléka átvette Bangui irányítását, Nourredine Adam-ot nevezték ki közbiztonsági miniszternek, majd a »Rendkívüli Bizottság a Demokratikus Vívmányok Védelméért« (Comité extraordinaire de défense des acquis démocratiques — CEDAD) – a ma már nem működő közép-afrikai köztársasági hírszerző szolgálat – főigazgatójának. Nourredine Adam saját, személyes politikai rendőrségként használta fel a CEDAD-ot, hogy önkényes elfogatásokat, kínzásokat és törvénytelen kivégzéseket hajtson végre. Nourredine továbbá a Boy Rabéban elkövetett, áldozatokat is követelő művelet mögött álló kulcsszereplők egyike volt. 2013 augusztusában a Séléka erők benyomultak Boy Rabéba, egy közép-afrikai köztársaságbeli városnegyedbe, amely François Bozizé támogatói, illetve etnikai csoportja bázisának számít. Fegyverraktárak felkutatásának ürügyén a Seleka katonái a hírek szerint számos civilt meggyilkoltak és fosztogató hadjáratba kezdtek. Amikor a fosztogatások más negyedekbe is átterjedtek, több ezer lakos rohamozta meg a nemzetközi repülőteret – amit a francia katonák jelenléte miatt biztonságos helynek tekintettek – és elfoglalták a kifutópályáját.
            Nourredine-t 2014. május 9-én a 2134 (2014) sz. határozat 37(d). pontja alapján is jegyzékbe vették, mivel »a természeti erőforrások illegális kiaknázásán keresztül támogatást nyújt fegyveres csoportoknak vagy bűnszövetkezeteknek«.

               További információk

            2013 elején Nourredine Adam fontos szerepet töltött be az ex-Séléka finanszírozási hálózataiban. Szaúd-Arábiába, Katarba és az Egyesült Arab Emírségekbe utazott, hogy pénzt gyűjtsön a korábbi lázadás finanszírozásához. A Csád és a Közép-afrikai Köztársaság között működő csádi gyémántcsempész-hálózatban is közreműködött.
            3.   Levy YAKETE (más néven: a) Levi Yakite; b) Levy Yakété; c) Levi Yakété)
            Születési idő: a) 1964. augusztus 14. b) 1965.
            Születési hely: Bangui, Közép-afrikai Köztársaság
            Állampolgárság: Közép-afrikai Köztársaság
            Cím: Nantes, Franciaország.
            Egyéb információ: Apja neve Pierre Yakété, anyja neve Joséphine Yamazon.
            Az ENSZ általi jegyzékbe vétel dátuma: 2014. május 9.
            A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó információ:
            Yaketét 2014. május 9-én vették jegyzékbe a 2134 (2014) sz. határozat 36. pontja alapján, mivel »a Közép-afrikai Köztársaság békéjét, biztonságát vagy stabilitását veszélyeztető tevékenységekben vesz részt vagy ilyen tevékenységet támogat.«

               További információk

            2013. december 17-én Yakite az újonnan alakult »Ellenállási Népmegmozdulás a Közép-afrikai Köztársaság Reformjáért« elnevezésű anti-balaka lázadócsoport politikai koordinátora lett. Közvetlenül részt vett a lázadócsoport döntéshozatalában, amely részt vett a Közép-afrikai Köztársaság békéjét, stabilitását és biztonságát veszélyeztető tevékenységekben, különösen 2013. december 5-én és azt követően. E csoportot továbbá a 2127, 2134 és 2149 sz. ENSZ BT-határozat kifejezetten e tevékenységek végrehajtásánál emeli ki. Yakitét a Selekához kapcsolódó személyek elfogatásának parancsával, a Bozizé elnököt nem támogató személyek ellen irányuló támadásokkal, illetve olyan fiatal milicisták toborzásával vádolják, akiket arra utasított, hogy a rendszerellenesekkel szemben machetével lépjenek fel. 2013 márciusa után továbbra is François Bozizé követői között maradt, és csatlakozott az »Alakulat a Közép-afrikai Köztársaság Alkotmányos Rendjéhez való Visszatérésért« (Front pour le Retour à l'Ordre Constitutionnel en CentrAfrique — FROCCA) csoporthoz, amelynek célja a tisztségétől megfosztott elnök mindenáron való ismételt hatalomra juttatása volt.
            2013 késő nyarán Kamerunba és Beninbe utazott, ahol megkísérelt embereket toborozni a Séléka elleni küzdelemhez. 2013 szeptemberében megpróbálta visszaszerezni az irányítást a Bozizé mellett harcolók által irányított bevetéseken keresztül a Bossangoa-hoz közeli városokban és falvakban. Yakétét továbbá azzal gyanúsítják, hogy macheték szétosztását támogatta a fiatal munkanélküli keresztények körében, azért, hogy a muszlimok elleni támadásaik eredményesebbek legyenek.
            B.   Szervezetek”